امیر محمد خان شاہو خیل

امیر محمد خان شاہو خیل قبیلہ سے تعلق رکھتے تھے جو وتہ خیل قبیلہ کی ایک ذیلی شاخ ہے۔ میانوالی میں پیدا ہوئے. وہ ایک زندہ دل نوجوان تھے۔ تعلیم کے بعد انہوں نے کاروبار میں قدم رکھا اور ابتدا میں ایک کریانہ سٹور اور بعد میں آٹو سٹور ایک قریبی دوست کے ساتھ مل کر بنایا. سید ابوالاعلیٰ مودودی کا لٹریچر پڑھا تو اس کے گرویدہ ہو گئے اور پھر جماعت اسلامی پاکستان کے رکن بنے. دسمبر 2000ء کے مقامی حکومتوں کے انتخابات میں یونین کونسل 15/1 وانڈھی گھنڈوالی سے نائب ناظم منتخب ہوئے. وہ نہایت دیانت دار اور جرات مند شخص تھے۔ جماعت اسلامی کے کارکنان نے انہیں میونسپل کمیٹی میانوالی کا امیر منتخب کیا. انہوں نے کماحقہ اپنی ذمہ داریاں ادا کرنے کی بھرپور کوشش کی. 29 مارچ 2002ء کو جنرل پرویز مشرف حکومت کی جانب سے ادویات پر 15 فیصد جی ایس ٹی کے نفاذ کے خلاف جماعت اسلامی نے میونسپل کمیٹی چوک پر احتجاجی مظاہرے کی کال دی تھی.جیسے ہی مظاہرے کا آغاز ہوا بھاری تعداد میں تعینات پولیس وحشیانہ انداز میں مظاہرین پر پل پڑی. بھرپور لاٹھی چارج کے بعد جماعت اسلامی ضلع میانوالی کی ساری قیادت کو گرفتار کر لیا گیا۔ گرفتار شدگان میں امیر محمد خان شاہو خیل بھی شامل تھے۔
اکتوبر 2005ء میں انہیں گردے میں تکلیف ہوئی. ڈاکٹر نے آپریشن کا کہا. آپریشن کامیاب ہوا لیکن اچانک رات گئے ان کی طبیعت خراب ہو گئی اور وہ خالق حقیقی سے جا ملے. بطور ایک سیاسی ورکر اور قائد ایک جرات مند اور مخلص شخص تھے۔ جماعت اسلامی کے کارکنان ان سے بہت محبت کرتے تھے۔ اس کا ثبوت ان کے جنازے پر رونے والے ارکان کی کثیر تعداد سے لگایا جا سکتا ہے۔ انہیں اپنے آبائی قبرستان (شاہو خیل میں دفن کیا گیا۔
خدا رحمت کند ایں عاشقانِ پاک طینت را.